अवध वारियर्स की टीम सिंधु की चेन्नई स्‍मैशर्स से हारी - Dainik Rashtriya Ujala
You are at:Home»समाचार»खेल»अवध वारियर्स की टीम सिंधु की चेन्नई स्‍मैशर्स से हारी	अवध वारियर्स की टीम सिंधु की चेन्नई स्‍मैशर्स से हारी	0
बेंगलुरू: रियो ओलिंपिक की सिल्‍वर मेडलिस्‍ट बैडमिंटन खिलाड़ी पीवी सिंधु की टीम चेन्नई स्मैशर्स ने साइना नेहवाल की अवध वॉरियर्स को प्रीमियर बैडमिंटन लीग (पीबीएल) के दूसरे संस्करण में बुधवार को 4-3 से मात दी. लंदन ओलिंपिक की ब्रॉन्‍ज मेडलिस्‍ट साइना हालांकि इस मुकाबले में कोर्ट पर नहीं उतरीं. वॉरियर्स ने विजयी शुरुआत की और विंसेट वोंग विंग की ने चेन्नई के तानोनसाक सेनसोमबोनसुक को कड़े मुकाबले में 6-11, 11-9, 12-10 से मात दी. इस मैच के बाद वॉरियर्स की टीम लगातार तीन मैच हार गई और मैच उसका हाथ से फिसल गया. आखिरी मुकाबला वॉरियर्स का ट्रम्प मैच था जिसे जीत कर उसने दो अंक जरूर हासिल किए, लेकिन मैच जिताने के लिए ये अंक नाकाफी रहे. दूसरा मुकाबला मिश्रित युगल वर्ग का था जिसमें चेन्नई की क्रिस और ग्रैबरिएल एडकॉक की जोड़ी ने वॉरियर्स की बोडिन इसारा और पी. सावंत की जोड़ी को सीधे गेमों में 11-4, 11-9 से मात दी. चेन्नई के परुपल्ली कश्यप ने पुरुष एकल के मुकाबले में वॉरियर्स के अदित्य जोशी को 11-7, 5-11, 11-7 से मात दी. आदित्य ने भारत के शीर्ष पुरुष खिलाड़ी को कड़ी टक्कर दी. यह चेन्नई का ट्रम्प मैच था. महिला एकल में चेन्नई की तरफ से सिंधु थीं और उनका सामना वॉरियर्स की ऋतुपर्णा दास से था. सिंधु ने आसानी से यह मुकाबला 11-4, 11-6 से अपने नाम किया. अगला मुकाबला पुरुष युगल वर्ग का था. वॉरियर्स का यह ट्रम्प मैच था जिसमें उसकी तरफ से गोह डब्ल्यू शेम और मार्किस किडो कोर्ट पर चेन्नई के बी. सुमित रेड्डी और मैड्स पीलर कोल्डिंग की जोड़ी का सामना करना उतरे थे. वॉरियर्स ने इस मैच में जीत हासिल की और चेन्नई को 12-10, 11-8 से मात दी.
Previous Articleशिल्पा : चैरिटी के लिए लंदन में चंदा जुटाने पर गर्व	Next Article औरंगाबाद में CISF कर्मी ने चार जवानों पर गोलियां चलाईं	About Author
iadmin	Related Posts May 27, 2017 0	टीम इंडिया के लिए बुरी खबर, युवराज के खेलने पर सस्पेंस।
May 27, 2017 0	कुमार संगकारा ने लगाया 99वां शतक।
May 27, 2017 0	अभ्यास मैच में कल टीम इंडिया का सामना न्यूजीलैंड से होगा।